ร้านข้าวมันไก่ต้นเรื่องนี้ เพิ่งเปิดได้ประมาณ10วันค่ะ ร้านสะอาดสะอ้านมาก มีขายทั้งไก่ เป็ด หมูกรอบ หมูแดง จะสั่งเป็นข้าวสวย ข้าวมัน บะหมี่ ได้หมด น้องเจ้าของร้านน่ารักมากๆ 

ที่นี่จะแจกน้ำเก็กฮวย หรือน้ำกระเจี๊ยบฟรีให้คนละแก้วค่ะ น้ำแข็งเปล่าฟรี ซึ่งเดี๋ยวนี้มีน้อยมากจะให้ฟรี  Free WIFI ด้วย ร้านจะแบ่งเป็นโซนข้างนอก และโซนติดแอร์ด้วยค่ะ 

-ข้าวมัน    ร่วนไปนิด แต่ใช้ได้นะคะ ถ้าได้ข้าวนุ่มกว่านี้อีกนิด เจ๋งเลย 
-ไก่          มีให้เลือกทั้งเนื้อน่อง เนื้ออก ไม่เอาหนัง อยู่ในเมนูหมด ไก่เนื้อแน่นนุ่ม อร่อยมากค่ะ 
-หมูกรอบ ใช้ได้เลยนะคะ กรอบร่วนดี ไม่แข็งเลย แอบอยากได้ชิ้นใหญ่กว่านี้นิดหน่อย 
-เป็ด        สดดี หนังไม่ได้กรอบมาก แต่แห้งดี ไม่มีมันติดเยอะ เนื้อแน่น ใช้ได้ค่ะ น้ำจิ้มโอเคเลย
-บะหมี่      ลวกได้ดีค่ะ เส้นบะหมี่แบบมาตรฐานค่ะ มีทั้งหมี่หยก และหมี่เหลืองค่ะ 

หลังจากที่เราไปค้นเจอร้านนี้ คุณชายก็ไปลองมาอีกหลายมื้อ คือเอาเป็นว่า กินทุกอย่างที่มีเลยทีเดียว เอามาสลับไปมา บะหมี่บ้าง ข้าวบ้าง ถ้าเป็นบะหมี่จะมีผักมาให้ด้วยค่ะ ชอบจริงๆ

ถ้าร้านคงคุณภาพนี้ไว้ เราคงเป็นขาประจำร้านนี้อีกนานค่ะ เพราะใส่ใจมากๆ และสะอาดจริงๆ
ร้านนี้มีส่งบริเวณใกล้ๆด้วยค่ะ สั่ง3กล่อง ส่งฟรีค่ะ 
